Повечето хора, оглеждащи се за домашен кантар, се ориентират към електронните везни с идеята, че те са по-добрият вариант, особено що се отнася до точност. Несъмнено електронната везна предлага по-голяма чувствителност и с нея не е необходимо да включвате своята лична преценка на конкретните показания, тъй като получавате телесната маса в точен дигитализиран вариант.
Дори новата електронна везна може да се окаже неточна, ако например батериите ѝ са на изчерпване или е подложена на екстремни температури. Освен при изключително високи температури, показанията на електронния кантар може да бъдат неточни, ако той е поставен на неравна повърхност.